    Èṣù náà bá mú u lọ, ṣùgbọ́n ìyàlẹ́nu ló jẹ́ fún wa nígbà tí a dé ibẹ̀ tí ó jẹ́ pé àwọn ẹranko ni a bá, kìnìhún, àgbọ̀nrín, ẹkùn, ìkóòkò, ẹfọ̀n, erin, màlúù, ràkúnmí, esin, àgùnttàn, ewúrẹ́, kẹ́tẹ́kẹ́tẹ́, ajá, ológbò, èkúté, òkétá àti àwọn bẹ́ẹ̀ lọ. Ṣùgbọ́n ìgbà tí Èṣù dé ibẹ̀ tí ó nawọ́ sókè báyìí, tí ó ní kí méjìlá nínú wọn jáde, ṣe ni a ri tí àwọn ẹranko wọ̀nyí yípadà tí wọ́n di ènìyàn. Ó fi méjìlá nínú wọn fún Adéforítì, o tún rẹ́rìn-ín kékeré báyìí ó ní, ‘Èmi ni mo sọ wọ́n di ẹranko, mo ti mú wọn kúrò nínú ipò ènìyàn, wọn kò gbọdọ̀ kúrò ni ibi tí o ti rí wọn yìí, mò ń lò wọ́n fún iṣẹ́ ṣse ni’. Lẹ́yìn èyí, o ní, ‘Ẹ padà sí ipò yin’were ni gbogbo àwọn ènìyàn wọ̀nyí tún ti yípadà tí wọ́n di ẹranko àfi àwọn mejìla tí o fi fún Adéforítì ni Adéforítì mú wa sí ilé rẹ̀.
    Esu naa ba mu u lo, sugbon iyalenu lo je fun wa nigba ti a de ibe ti o je pe awon eranko ni a ba, kinihun, agbonrin, ekun, ikooko, efon, erin, maluu, rakunmi, esin, agunttan, ewure, ketekete, aja, ologbo, ekute, oketa ati awon bee lo. Sugbon igba ti Esu de ibe ti o nawo soke bayii, ti o ni ki mejila ninu won jade, se ni a ri ti awon eranko wonyi yipada ti won di eniyan. O fi mejila ninu won fun Adeforiti, o tun rerin-in kekere bayii o ni, ‘Emi ni mo so won di eranko, mo ti mu won kuro ninu ipo eniyan, won ko gbodo kuro ni ibi ti o ti ri won yii, mo n lo won fun ise sse ni’. Leyin eyi, o ni, ‘E pada si ipo yin’were ni gbogbo awon eniyan wonyi tun ti yipada ti won di eranko afi awon mejila ti o fi fun Adeforiti ni Adeforiti mu wa si ile re.